title: Izabel Bro-C'hall (1389-1409)
text: Pennadoù Isabelle de France hag Isabelle de Valois zo ivez. 
  
  Izabel Bro-C'hall, pe Isabelle de France pe Isabelle de Valois e galleg, ganet e 1389 ha marvet e 1409, a oa ur briñsez c'hall, hag a voe Rouanez Bro-Saoz e-pad tri bloaz. Diaes e voe dezhi en un amzer ma oa brezel etre Gall ha Saoz, ha seul washoc'h a se ma troas foll he zad, Charlez VI, Roue bro-C'hall.
  
  Ur verr a vuhez 
  Merc'h e oa da Charlez VI, roue Bro-C'hall, ha d'e bried Isabeau Bavaria. O zrede bugel e oa. Marvet e oa he breudeur ha c'hoarezed koshoc'h. E-touez ar re all e oa 
   Janed, pried da Yann V, Dug Breizh, 
   Michelle, pried da Philippe III le Bon, dug Bourgogn, 
   Louis, daofin ha dug Gwienna, 
   Jean, daofin ha dug Touraine, 
   Catherine, pried da Henri V, Roue Bro-Saoz, 
   Charles, a voe roue war-lerc'h o zad. 
  
  D'ar 6 a viz Mezheven 1407 ec'h addimezas Izabel e Compiègne da Charlez, dug Orleañs. Mervel a reas e gwentloù en miz Eost 1409, da 19 vloaz. He merc'h Janed a zimezas en 1424 da Yann II Valois, dug Alençon. 
  
  Dimezet e voe en 1396, da 7 vloaz, da Richarzh II (1367-1400), roue Bro-Saoz, a oa 22 vloaz koshoc'h egeti. Bugel ebet n'o doe. Intañvez e voe Izabel e 1400, da 11 vloaz. 
  
  Distreiñ a reas da Vro-C'hall hag addimeziñ en 1406, da 17 vloaz, da Charlez Orleañs (1394-1465), an dug-barzh. 
  Mervel a reas er gwentloù da 20 vloaz. Ur verc'h he doa bet: Janed. 
  Beziet e voe e Chapel Itron Varia ar C'heloù Mat, e Bleaz, ma voe adkavet he c'horf en e bezh en 1624, paket e bandennoù lin. 
  
  E relegoù a voe kaset da iliz ar Celestins, e Pariz.
  
  Rouanezed Bro-Saoz
  Priñsezed gall
  Brezel Kant Vloaz
  Tiegezh Valois
  Ganedigezhioù 1389
  Marvioù 1409